CNN: KXDR AQSh qirg‘oqlariga qadar yetib bora oladigan raketaning takomillashtirilgan modifikatsiyasini ishlab chiqmoqda

KXDR ayni vaqtda “Xvason-14” qit’alararo ballistik raketasining takomillashtirilgan modifikatsiyasi ustida ish olib bormoqda. CNN telekanalining ma’lum qilishicha, AQSh hududiga yetib kelishga qodir raketa olti oydan kamroq ichida uchirilishga tayyor bo‘ladi, deb xabar berdi “TASS”.
Ma’lumotlarga ko‘ra, raketa kallagining yadroviy yoqilg‘isi, uchirish qurilmalari, shuningdek, boshqaruv va kuzatuv tizimlari takomillashtiriladi. Pxenyanning harakatlari rosmana xavf tug‘dirguniga qadar Vashington o‘zining harbiy variantlarini qayta ko‘rish chiqishga majbur bo‘lmoqda.
4-iyul kuni KXDR “Xvason-14” qit’alararo ballistik raketasini uchirgan edi. KXDRning bayonotiga ma’lum qilinishicha, ushbu raketa 2 802 kilometr balandlikka ko‘tarilgan va 39 daqiqa ichida 933 kilometr masofa uchgan.